Duminică, 23 martie, în jurul orei 17.00, un echipaj de jandarmi din cadrul Jandarmeriei Capitalei a intervenit în cazul unui conflict sesizat de conducătorul unui troleibuz în care un călător a agresat un adolescent în vârstă de 15 ani.

La faţa locului jandarmii au identificat două persoane, un bărbat în vârstă de 25 de ani şi un adolescent în vârstă de 15 ani care prezenta urmele unei agresiuni.

Jandarmii au solicitat o ambulanţă care l-a transportat pe minor la spital, unde a rămas internat pentru îngrijiri medicale, iar agresorul a fost condus la Secţia 10 de poliţie pentru continuarea verificărilor.

Jandarmii i-au întocmit acestuia actele de sesizare sub aspectul săvârşirii infracţiunii de „loviri şi alte violenţe" faptă prevăzută şi sancţionată de Art. 193 Cod Penal pentru care riscă până la 2 ani de închisoare.

Etichete: Jandarmeria Capitalei, troleibuz